આશ્વીના પર્યાવરણપ્રેમ વિશે માહિતી આપતાં શૅરબજારમાં નોકરી કરતા તેના પિતા કામિલ રવાણીએ ‘મિડ-ડે’ને કહ્યું હતું કે ‘આશ્વી નાનપણથી જ કોઈ વૃક્ષનું નિકંદન થતું જુએ તો દુખી થઈ જતી હતી. તે તરત જ તેનું દુખ અમારી પાસે પ્રગટ કરતી હતી. અમારા બિલ્ડિંગની બાજુમાં કન્સ્ટ્રક્શનનું કામ ચાલતું હતું ત્યારે અનેક વૃક્ષોનું નિકંદન કાઢવામાં આવ્યું હતું. એ સમયે તે હંમેશાં અમારું એના પર ધ્યાન દોરતી હતી.’